b'\n_START_ARTICLE_\nMarelica\n_START_SECTION_\nIzvor in razprostranjenost\n_START_PARAGRAPH_\nMarelica izvira iz severovzhodne Kitajske, blizu meje z Rusijo in ne iz Armenije, kot nakazuje latinsko ime. V Armenijo je prispela \xc5\xa1ele po 3000-letnem potovanju po osrednji Aziji. Rimljani so jo leta 70 pr. n. \xc5\xa1t. prenesli preko Anatolije po vsej Evropi._NEWLINE_Tradicionalna obmo\xc4\x8dja, kjer je bilo v preteklosti veliko nasadov marelic, so bila med drugim na Mad\xc5\xbearskem \xe2\x80\x93 lastniki tamkaj\xc5\xa1njih velikih nasadov so bili do svojega odhoda Turki. Gojenje marelic so na tem obmo\xc4\x8dju ponovno obudili v 19. stoletju. \xc5\xa0tevilnej\xc5\xa1i nasadi so tudi v Sredozemlju (v Italiji in \xc5\xa0paniji), pa tudi v severnej\xc5\xa1ih obmo\xc4\x8djih. Najve\xc4\x8dji nasadi v svetu so v tur\xc5\xa1ki provinci Malatya ob Evfratu; okoli 95\xc2\xa0% vseh marelic na evropskem trgu je uvo\xc5\xbeenih ravno iz Malatye.'